<?xml version="1.0" encoding="utf-8"?><!DOCTYPE html PUBLIC "-//W3C//DTD XHTML 1.1//EN" "http://www.w3.org/TR/xhtml11/DTD/xhtml11.dtd">

<html lang="zh-Hant" xml:lang="zh-Hant" xmlns="http://www.w3.org/1999/xhtml"><head><link href="../Styles/page_styles.css" rel="stylesheet" type="text/css"/><link href="../Styles/stylesheet.css" rel="stylesheet" type="text/css"/><title>資治通鑑-卷第十四・漢紀六・太宗孝文皇帝中</title><meta content="width=device-width initial-scale=1" name="viewport"/><script src="../Styles/main.js" type="text/javascript"></script></head><body><div id="text">
<h1><span class="section" id="title-1"><span data-head-description="" data-head-level="h2" data-head-title="漢紀六">漢紀六</span></span></h1>
<p id="p0"><a class="gg-link" href="#p0" onclick="return changeColor(this);"></a><span class="jiazhu">起閼逢困敦<span class="biaozhusup" data-rel="">（甲子）</span>，盡重光協洽<span class="biaozhusup" data-rel="">（辛未）</span>，凡八年。</span></p>
<hr/>
<h5><span class="section" id="title-2"><span data-head-description="" data-head-level="h3" data-head-title="太宗孝文皇帝中">太宗孝文皇帝中</span></span></h5>
<div class="yt" id="y0177"><p class="strong" id="p1"><a class="gg-link" href="#p1" onclick="return changeColor(this);"></a><span class="section" id="title-3"><span data-head-description="太宗孝文皇帝中" data-head-level="h4" data-head-title="前三年">前三年</span></span><span class="biaozhusup" data-rel="">（甲子、前一七七年）</span></p></div>
<p class="em2 strong" id="p2"><a class="gg-link" href="#p2" onclick="return changeColor(this);"></a><span class="yinwen">1</span>冬，十月，丁酉晦，日有食之。</p>
<p class="em2 strong" id="p3"><a class="gg-link" href="#p3" onclick="return changeColor(this);"></a><span class="yinwen">2</span>十一月，丁卯晦，日有食之。</p>
<p class="em2 strong" id="p4"><a class="gg-link" href="#p4" onclick="return changeColor(this);"></a><span class="yinwen">3</span>詔曰：<span class="yinhao">「前遣列侯之國，<span class="jiazhu">事見上卷上年。</span>或辭未行。丞相，朕之所重，其爲朕率列侯之國！」</span><span class="jiazhu">爲，于僞翻。</span>十二月，免丞相勃，遣就國。乙亥，以太尉灌嬰爲丞相；罷太尉官，屬丞相。<span class="jiazhu">漢承秦制，以丞相、太尉、御史大夫爲三公。今周勃自丞相罷就國，灌嬰自太尉爲丞相，因罷太尉官；蓋三公不必備之意，且兵柄難以輕屬也。</span></p>
<p class="em2 strong" id="p5"><a class="gg-link" href="#p5" onclick="return changeColor(this);"></a><span class="yinwen">4</span>夏，四月，城陽景王章薨。<span class="jiazhu"><span class="shu-ming">諡法</span>：由義而濟曰景；耆意大慮曰景；布義行剛曰景。</span></p>
<p class="em2 strong" id="p6"><a class="gg-link" href="#p6" onclick="return changeColor(this);"></a><span class="yinwen">5</span>初，趙王敖獻美人於高祖，得幸，有娠。<span class="jiazhu">娠，音身。</span>及貫高事發，<span class="jiazhu">見十二卷高祖九年。</span>美人亦坐繫河內。美人母弟趙兼因辟陽侯審食其言呂后；<span class="jiazhu">食其，音異基。</span>呂后妬，弗肯白。美人已生子，恚，卽自殺。<span class="jiazhu">恚，於避翻。</span>吏奉其子詣上，上悔，名之曰長，令呂后母之，而葬其母眞定。後封長爲淮南王。<span class="jiazhu">見十二卷高祖十一年。</span></p>
<p class="em2 strong" id="p7"><a class="gg-link" href="#p7" onclick="return changeColor(this);"></a>淮南王蚤失母，常附呂后，故孝惠、呂后時得無患；而常心怨辟陽侯，以爲不強爭之於呂后，使其母恨而死也。及帝卽位，淮南王自以最親，<span class="jiazhu">時高祖諸子惟帝及長在，故自以爲最親。</span>驕蹇，數不奉法；<span class="jiazhu">驕蹇，謂不順也。數，所角翻。</span>上常寬假之。是歲，入朝，<span class="jiazhu">朝，直遙翻。</span>從上入苑囿獵，與上同車，常謂上<span class="yinhao">「大兄」</span>。王有材力，能扛鼎。<span class="jiazhu">扛，音江；舉也。</span>乃往見辟陽侯，自袖鐵椎椎辟陽侯，令從者魏敬剄之；<span class="jiazhu">從，才用翻。剄，古頂翻。</span>馳走闕下，肉袒謝罪。帝傷其志爲親，故赦弗治。<span class="jiazhu">爲，于僞翻。</span>當是時，薄太后及太子、諸大臣皆憚淮南王。淮南王以此，歸國益驕恣，出入稱警蹕，稱制擬於天子。袁盎諫曰：<span class="yinhao">「諸侯太驕，必生患。」</span>上不聽。<span class="jiazhu">爲淮南王謀反廢張本。</span></p>
<p class="em2 strong" id="p8"><a class="gg-link" href="#p8" onclick="return changeColor(this);"></a><span class="yinwen">6</span>五月，匈奴右賢王入居河南地，<span class="jiazhu">右賢王，匈奴貴王也，居西方，直上郡以西，接氐、羌。師古曰：北地郡之北、黃河之南，卽白羊王所居。余謂其地在北河之南，蒙恬所收，衞青所奪，皆是地也。</span>侵盜上郡保塞蠻夷，殺掠<span class="jiaozhusup">〔章：甲十五行本「掠」作「略」；乙十一行本同；孔本同。〕</span>人民。上幸甘泉。<span class="jiazhu">蔡邕曰：天子車駕所至，臣民以爲僥倖，故曰幸。見令、長、三老、官屬，親臨軒作樂，賜以酒、食、帛、葛、越巾、佩帶之屬；民爵有級數；或賜田租之半；故因謂之幸也。師古曰：甘泉宮在雲陽，本秦林光宮。<span class="shu-ming">括地志</span>：在雍州雲陽縣西北三十八里。<span class="shu-ming">元和郡國志</span>：雲陽縣西北三十八里有車箱阪，縈紆曲折，財通單軌，上阪卽平原宏敞。甘泉宮之地亦曰車盤嶺。沈［宋］敏求<span class="shu-ming">長安志</span>：雲陽磨石嶺，山有甘泉。</span>遣丞相灌嬰發車騎八萬五千，詣高奴擊右賢王；發中尉材官屬衞將軍，軍長安。<span class="jiazhu">此中尉所掌材官士也。觀此，益足以明二年罷衞將軍軍，衞將軍之官本不罷也。</span>右賢王走出塞。</p>
<p class="em2 strong" id="p9"><a class="gg-link" href="#p9" onclick="return changeColor(this);"></a><span class="yinwen">7</span>上自甘泉之高奴，因幸太原，見故羣臣，皆賜之；復晉陽、中都民三歲租。<span class="jiazhu">班<span class="shu-ming">志</span>，晉陽、中都二縣皆屬太原郡。高帝十一年，立帝爲代王，都晉陽。如淳<span class="shu-ming">註</span>曰：<span class="shu-ming">文紀</span>言都中都，又，帝復晉陽、中都二歲，似遷都於中都也。<span class="shu-ming">括地志</span>：中都故城，在汾州平遙縣西南十三里。宋白曰：漢文帝爲代王，都中都，故介休縣東南中都城也。<span class="shu-ming">史記·諸侯年表</span>：高帝十年，封子恆爲代王，都中都。復，方目翻。</span>留游太原十餘日。</p>
<p class="em2 strong" id="p10"><a class="gg-link" href="#p10" onclick="return changeColor(this);"></a><span class="yinwen">8</span>初，大臣之誅諸呂也，朱虛侯功尤大，大臣許盡以趙地王朱虛侯，盡以梁地王東牟侯。<span class="jiazhu">王，子況翻；下以義推。</span>及帝立，聞朱虛、東牟之初欲立齊王，<span class="jiazhu">事見上卷呂后八年。</span>故絀其功，<span class="jiazhu">絀，敕律翻，貶下也。</span>及王諸子，乃割齊二郡以王之。興居自以失職奪功，頗怏怏；聞帝幸太原，以爲天子且自擊胡，遂發兵反。帝聞之，罷丞相及行兵皆歸長安，<span class="jiazhu">行兵，行擊匈奴之兵也。</span>以棘蒲侯柴武爲大將軍，將四將軍、十萬衆擊之；祁侯繒賀爲將軍，軍滎陽。<span class="jiazhu">應劭曰：棘蒲，卽常山平棘縣。師古非之。余據<span class="shu-ming">靳歙傳</span>，則棘蒲，趙地也，在安陽以東。宋白曰：棘蒲，春秋時晉邑，漢初爲棘蒲，後改爲平棘。蓋亦本應說也。<span class="shu-ming">班志</span>，祁縣屬太原郡，晉大夫賈辛邑。<span class="shu-ming">括地志</span>：幷州祁縣城是也。柴武、繒賀，皆高帝功臣。<span class="shu-ming">姓譜</span>：柴姓，高柴之後。繒，亦姓也，以國爲氏。<span class="shu-ming">國語</span>云：申、繒方強。韋昭<span class="shu-ming">註</span>：繒出於姒姓。</span>秋，七月，上自太原至長安。詔：<span class="yinhao">「濟北吏民，兵未至先自定及以軍城邑降者，皆赦之，復官爵；與王興居去來者，赦之。」</span><span class="jiazhu">師古曰：雖始與興居共反，今棄之去而來降者亦赦之。貢父曰：高帝詔曰：<span class="yinhao">「與綰居去來歸者赦之」</span>，今此文當云：<span class="yinhao">「與王興居居去來者赦之」</span>，蓋脫一<span class="yinhao">「居」</span>字也。余謂貢父說是。濟，子禮翻。降，戶江翻。</span>八月，濟北王興居兵敗，自殺。</p>
<p class="em2 strong" id="p11"><a class="gg-link" href="#p11" onclick="return changeColor(this);"></a><span class="yinwen">9</span>初，南陽張釋之爲騎郎，<span class="jiazhu">秦置南陽郡，漢因之。郎屬郎中令，掌守門戶，出充車騎。郎中有車、騎、戶三將，主車曰車郎，主騎曰騎郎，主戶衞曰戶郎，皆以中郎將主之。騎，奇寄翻。</span>十年不得調，<span class="jiazhu">調，徒釣翻，選也。</span>欲免歸。袁盎知其賢而薦之，爲謁者僕射。<span class="jiazhu">班<span class="shu-ming">表</span>：謁者掌賓讚受事，秩比六百石；有僕射，秩比千石。應劭曰：謁，請也，白也。僕，主也。<span class="shu-ming">漢官儀</span>曰：僕射，秦官也。僕，主也；古者主武事，每官必有主射者以督課之。</span></p>
<p class="em2 strong" id="p12"><a class="gg-link" href="#p12" onclick="return changeColor(this);"></a>釋之從行，登虎圈，上問上林尉諸禽獸簿。<span class="jiazhu">虎圈，養虎之所，在上林。圈，求遠翻。班<span class="shu-ming">表</span>：有令，有八丞、十二尉；武帝以後屬水衡都尉。禽獸簿，謂簿錄禽獸之大數也。</span>十餘問；尉左右視，盡不能對。<span class="jiazhu">蓋帝問之而不能對，故倉皇失措而左右視也。師古曰：視其屬官，盡不能對；非也。</span>虎圈嗇夫從旁代尉對。上所問禽獸簿甚悉，欲以觀其能；<span class="jiazhu">師古曰：能，謂材也。能，本獸名，形似羆，足似鹿，爲物堅中而強力，故人之有賢材者皆謂之能。</span>口對響應，無窮者。<span class="jiazhu">虎圈嗇夫，掌虎圈之吏也。悉，詳盡也。響應者，如響應聲，言其捷也。</span>帝曰：<span class="yinhao">「吏不當若是邪！尉無賴。」</span><span class="jiazhu">言其才無足恃賴也。<span class="shu-ming">援神契</span>曰：蝟多賴，故不使超揚。賴，才也。<span class="shu-ming">孟子</span>：富歲子弟多賴。朱子曰：賴，藉也。</span>乃詔釋之拜嗇夫爲上林令。釋之久之前，曰：<span class="yinhao">「陛下以絳侯周勃何如人也？」</span>上曰：<span class="yinhao">「長者也。」</span><span class="jiazhu">長，知兩翻。</span>又復問：<span class="yinhao">「東陽侯張相如何如人也？」</span><span class="jiazhu">班<span class="shu-ming">志</span>，東陽縣屬臨淮郡。</span>上復曰：<span class="yinhao">「長者。」</span><span class="jiazhu">復，扶又翻。</span>釋之曰：<span class="yinhao">「夫絳侯、東陽侯稱爲長者，此兩人言事曾不能出口，豈效此嗇夫喋喋利口捷給哉！<span class="jiazhu">晉灼曰：喋，音牒。</span>且秦以任刀筆之吏，<span class="jiazhu">師古曰：刀，所以削書也；古者用簡牒，故吏皆以刀筆自隨也。<span class="shu-ming">揚子</span>曰：刀不利，筆不銛。<span class="shu-ming">說文</span>：楚謂之聿，吳謂之不律，燕謂之弗，秦謂之筆。<span class="shu-ming">釋名</span>：筆，述也；述事而書之也。</span>爭以亟疾苛察相高，<span class="jiazhu">亟，居力翻，急也。</span>其敝，徒文具而無實，不聞其過，陵遲至於土崩。<span class="jiazhu">師古曰：陵，丘陵也；陵遲，言如丘陵之逶遲稍卑下也。又曰陵夷。夷，平也；言其頹替若丘陵之漸平也。</span>今陛下以嗇夫口辨而超遷之，臣恐天下隨風而靡，爭爲口辯而無其實。夫下之化上，疾於景響，舉錯不可不審也！」</span><span class="jiazhu">錯，七故翻；後以義推。</span>帝曰：<span class="yinhao">「善！」</span>乃不拜嗇夫。上就車，召釋之參乘。<span class="jiazhu">乘，繩證翻。</span>徐行，問釋之秦之敝，具以質言。<span class="jiazhu">如淳曰：質，誠也。</span>至宮，上拜釋之爲公車令。</p>
<p class="em2 strong" id="p13"><a class="gg-link" href="#p13" onclick="return changeColor(this);"></a>頃之，太子與梁王共車入朝，不下司馬門。於是釋之追止太子、梁王，無得入殿門，遂劾<span class="yinhao">「不下公門，不敬，」</span>奏之。<span class="jiazhu">班<span class="shu-ming">表</span>：公車令屬衞尉。<span class="shu-ming">漢官儀</span>：公車司馬令掌殿司馬門。如淳曰：<span class="shu-ming">宮衞令</span>：諸出入殿門、公車司馬門者，皆下；不如令者，罰金四兩。程大昌曰：<span class="shu-ming">通典</span>衞尉公車令曰：胡廣云：諸門各陳屯夾道，其旁設兵以示威武，交節立戟以遮訶出入。劾，戶槪翻，又戶得翻。</span>薄太后聞之；帝免冠，謝敎兒子不謹。薄太后乃使使承詔赦太子、梁王，然後得入。帝由是奇釋之，拜爲中大夫；<span class="jiazhu">中大夫掌論議，屬郎中令，其位在太中大夫之下，諫大夫之上。武帝太初元年，更名中大夫曰光祿大夫，秩比二千石；太中大夫秩比千石如故。至<span class="shu-ming">後漢志</span>有光祿大夫、太中大夫、中散大夫、諫議大夫。胡廣曰：光祿大夫，本爲中大夫，武帝元狩五年置，爲光祿大夫、諫大夫，世祖中興，以爲諫議大夫。又有太中、中散大夫。此四等，於古皆爲天子之下大夫，視列國之上卿。</span>頃之，至中郎將。</p>
<p class="em2 strong" id="p14"><a class="gg-link" href="#p14" onclick="return changeColor(this);"></a>從行至霸陵，上謂羣臣曰：<span class="yinhao">「嗟乎！以北山石爲椁，用紵絮斮陳漆其間，<span class="jiazhu">師古曰：美石出京師北山，今宜州石是。斮絮以漆著其間也。紵，竹呂翻。康曰：紵，檾屬；細者爲絟，麤者爲紵。陸璣<span class="shu-ming">草木疏</span>曰：紵，亦麻也。科生數十莖，宿根在地中，至春自生，不歲種也。荊、揚之間，一歲三收；今官園種之，歲再刈。刈便生剝之，以鐵若竹挾之，表厚皮自脫，但得其裹韌如筋者，謂之徽紵。今南越紵布皆用此麻。檾，口穎翻。斮，側略翻。</span>豈可動哉！」</span>左右皆曰：<span class="yinhao">「善！」</span>釋之曰：<span class="yinhao">「使其中有可欲者，雖錮南山猶有隙；使其中無可欲者，雖無石椁，又何戚焉！」</span><span class="jiazhu">錮，音固；冶銅鑄塞以爲固也。師古曰：有可欲，謂多藏金玉而厚葬之，人皆欲發取之也，是有間隙也；無可欲，謂不寘器備而薄葬，人無欲攻掘取之者，故無憂戚也。</span>帝稱善。</p>
<p class="em2 strong" id="p15"><a class="gg-link" href="#p15" onclick="return changeColor(this);"></a>是歲，釋之爲廷尉。上行出中渭橋，<span class="jiazhu">張晏曰：中渭橋，在渭橋中路。臣瓚曰：中渭橋，兩岸之中。<span class="shu-ming">索隱</span>曰：張晏、臣瓚之說皆非也。按今渭橋有三所：一所在城西北咸陽路，曰西渭橋；一所在城東北高陵路，曰東渭橋；其中渭橋在長安故城之北。</span>有一人從橋下走，乘輿馬驚；<span class="jiazhu">乘，繩證翻。</span>於是使騎捕之，屬廷尉。<span class="jiazhu">屬，之欲翻；下同。</span>釋之奏當：<span class="yinhao">「此人犯蹕，當罰金。」</span><span class="jiazhu">崔浩曰：奏當，謂處其罪也。<span class="shu-ming">索隱</span>曰：按<span class="shu-ming">百官志</span>云：廷尉掌平刑罰、奏當，一應郡國讞疑罪，皆處當以報之也。如淳曰：蹕，止行人。<span class="shu-ming">乙令</span>：蹕先至而犯者，罰金四兩。</span>上怒曰：<span class="yinhao">「此人親驚吾馬；馬賴和柔，令他馬，固不敗傷我乎！而廷尉乃當之罰金！」</span>釋之曰：<span class="yinhao">「法者，天下公共也。今法如是；更重之，是法不信於民也。且方其時，上使使誅之則已。今已下廷尉；<span class="jiazhu">下，遐嫁翻。</span>廷尉，天下之平也，壹傾，天下用法皆爲之輕重，民安所錯其手足！<span class="jiazhu">錯，七故翻。</span>唯陛下察之！」</span>上良久曰：<span class="yinhao">「廷尉當是也。」</span></p>
<p class="em2 strong" id="p16"><a class="gg-link" href="#p16" onclick="return changeColor(this);"></a>其後人有盜高廟坐前玉環，得；<span class="jiazhu">得，言捕得也。坐，徂臥翻。</span>帝怒，下廷尉治。釋之按<span class="yinhao">「盜宗廟服御物者」</span>爲奏當棄市。上大怒曰：<span class="yinhao">「人無道，乃盜先帝器！吾屬廷尉者，欲致之族；而君以法奏之，<span class="jiazhu"><span class="shu-ming">索隱</span>曰：謂依律而斷也。屬，之欲翻。</span>非吾所以共承宗廟意也。」</span><span class="jiazhu">共，讀曰恭。</span>釋之免冠頓首謝曰：<span class="yinhao">「法如是，足也。且罪等，然以逆順爲差。<span class="jiazhu">如淳曰：罪等，俱死罪也。盜玉環不若長陵土之逆。仲馮曰：此等，讀如等級之等，言凡罪之等差。</span>今盜宗廟器而族之，有如萬分一，假令愚民取長陵一抔土，<span class="jiazhu">長陵，高祖陵也。張晏曰：不欲指言，故以取土喻之也。師古曰：抔，謂以手掬之也。抔，步侯翻。</span>陛下且何以加其法乎？」</span>帝乃白太后許之。</p>
<div class="yt" id="y0176"><p class="strong" id="p17"><a class="gg-link" href="#p17" onclick="return changeColor(this);"></a><span class="section" id="title-4"><span data-head-description="太宗孝文皇帝中" data-head-level="h4" data-head-title="前四年">四年</span></span><span class="biaozhusup" data-rel="">（乙丑、前一七六年）</span></p></div>
<p class="em2 strong" id="p18"><a class="gg-link" href="#p18" onclick="return changeColor(this);"></a><span class="yinwen">1</span>冬，十二月，潁陰懿侯灌嬰薨。</p>
<p class="em2 strong" id="p19"><a class="gg-link" href="#p19" onclick="return changeColor(this);"></a><span class="yinwen">2</span>春，正月，甲午，以御史大夫陽武張蒼爲丞相。<span class="jiazhu">班<span class="shu-ming">志</span>：陽武縣屬河南郡。</span>蒼好書，博聞，尤邃律曆。<span class="jiazhu">好，呼到翻。</span></p>
<p class="em2 strong" id="p20"><a class="gg-link" href="#p20" onclick="return changeColor(this);"></a><span class="yinwen">3</span>上召河東守季布，<span class="jiazhu">河東本韓、魏之地，秦置郡。</span>欲以爲御史大夫。有言其勇、使酒、難近者；<span class="jiazhu">應劭曰：使酒，酗酒也。師古曰：言因酒霑洽而使氣也。近，謂附近天子而爲大臣。近，其靳翻。</span>至，留邸一月，見罷。<span class="jiazhu">師古曰：旣引見而罷令還郡也。貢父曰：見罷，猶言見逐、見棄耳，非引見也。</span>季布因進曰：<span class="yinhao">「臣無功竊寵，待罪河東，陛下無故召臣，此人必有以臣欺陛下者。<span class="jiazhu">師古曰：謂妄言其賢，故云欺也。</span>今臣至，無所受事，罷去，此人必有毀臣者。夫陛下以一人之譽而召臣，以一人之毀而去臣，<span class="jiazhu">譽，音余。去，羌呂翻。</span>臣恐天下有識聞之，有以闚陛下之淺深也！」</span>上默然，慚，良久曰：<span class="yinhao">「河東，吾股肱郡，故特召君耳。」</span></p>
<p class="em2 strong" id="p21"><a class="gg-link" href="#p21" onclick="return changeColor(this);"></a><span class="yinwen">4</span>上議以賈誼任公卿之位。大臣多短之曰：<span class="yinhao">「洛陽之人，年少初學，<span class="jiazhu">少，詩照翻。</span>專欲擅權，紛亂諸事。」</span>於是天子後亦疏之，不用其議，以爲長沙王太傅。<span class="jiazhu">長沙王，吳差也。漢制：諸侯王國有太傅輔王。疏，與疎同。</span></p>
<p class="em2 strong" id="p22"><a class="gg-link" href="#p22" onclick="return changeColor(this);"></a><span class="yinwen">5</span>絳侯周勃旣就國，每河東守、尉行縣至絳，<span class="jiazhu">漢承秦制，郡有守，有尉；守掌治其郡，尉掌佐守典武職甲卒。行縣，循行屬縣也。行，下孟翻。</span>勃自畏恐誅，常被甲，令家人持兵以見之。<span class="jiazhu">被，皮義翻。</span>其後人有上書告勃欲反，下廷尉；<span class="jiazhu">上，時掌翻。下，遐嫁翻。</span>廷尉逮捕勃，治之。勃恐，不知置辭；<span class="jiazhu">師古曰：置，立也。辭，對獄之辭。</span>吏稍侵辱之。勃以千金與獄吏，吏<span class="jiaozhusup">〔章：甲十五行本下「吏」字上重「獄」字；乙十一行本同；孔本同。〕</span>乃書牘背示之曰：<span class="jiazhu">牘，木簡也，以書獄辭。李奇曰：牘，吏所執簿。韋昭曰：牘，版也。<span class="shu-ming">索隱</span>曰：簿，卽牘也；故<span class="shu-ming">魏志</span><span class="yinhao">「秦宓以簿擊頰」</span>，卽亦簡牘之類也。</span><span class="yinhao">「以公主爲證。」</span>公主者，帝女也，勃太子勝之尙之。<span class="jiazhu">韋昭曰：尙，奉也，不敢言娶也。</span>薄太后亦以爲勃無反事。帝朝太后，太后以冒絮提帝曰：<span class="jiazhu">應劭曰：冒絮，陌頟絮也。如淳曰：太后恚怒，遭得左右物提之也。晉灼曰：<span class="shu-ming">巴蜀異物志</span>謂頭上巾爲冒絮。師古曰：冒，覆也；老人所以覆其頭。提，擊之也。提，徒計翻；<span class="shu-ming">索隱</span>音抵，擲也。</span><span class="yinhao">「絳侯始誅諸呂，綰皇帝璽，<span class="jiazhu">綰，烏版翻。</span>將兵於北軍；不以此時反，今居一小縣，顧欲反邪！」</span>帝旣見絳侯獄辭，乃謝曰：<span class="yinhao">「吏方驗而出之。」</span>於是使使持節赦絳侯，復爵邑。絳侯旣出，曰：<span class="yinhao">「吾嘗將百萬軍，然安知獄吏之貴乎！」</span></p>
<p class="em2 strong" id="p23"><a class="gg-link" href="#p23" onclick="return changeColor(this);"></a><span class="yinwen">6</span>作顧成廟。<span class="jiazhu">服虔曰：顧成廟，在長安城南；還顧見城，故名之。應劭曰：帝自爲廟，制度卑狹，若顧望而成，猶文王靈臺不日成之，故曰顧成也。如淳曰：身存而爲廟，若周之顧命也。景帝廟號德陽，武帝廟號龍淵，昭帝廟號徘徊，宣帝廟號樂遊，元帝廟號長壽，成帝廟號陽池。師古曰：以還顧見城，於義無取；又，書本不作城郭字。應說近之。</span></p>
<div class="yt" id="y0175"><p class="strong" id="p24"><a class="gg-link" href="#p24" onclick="return changeColor(this);"></a><span class="section" id="title-5"><span data-head-description="太宗孝文皇帝中" data-head-level="h4" data-head-title="前五年">五年</span></span><span class="biaozhusup" data-rel="">（丙寅、前一七五年）</span></p></div>
<p class="em2 strong" id="p25"><a class="gg-link" href="#p25" onclick="return changeColor(this);"></a><span class="yinwen">1</span>春，二月，地震。</p>
<p class="em2 strong" id="p26"><a class="gg-link" href="#p26" onclick="return changeColor(this);"></a><span class="yinwen">2</span>初，秦用半兩錢，<span class="jiazhu">秦半兩錢，重如其文。</span>高祖嫌其重，難用，更鑄莢錢。<span class="jiazhu">更，工衡翻；下同。如淳曰：如榆莢也。莢，音頰。杜佑曰：莢錢，如榆莢，重一銖，半徑五分，文曰<span class="yinhao">「漢興」</span>，卽應劭所謂五分錢。</span>於是物價騰踊，米至石萬錢。夏，四月，更造四銖錢；<span class="jiazhu">應劭曰：文帝以五分錢太輕小，更作四銖錢，文亦曰<span class="yinhao">「半兩」</span>，今民間半兩錢最輕小者是也。</span>除盜鑄錢令，使民得自鑄。</p>
<p class="em2 strong" id="p27"><a class="gg-link" href="#p27" onclick="return changeColor(this);"></a>賈誼諫曰：<span class="yinhao">「法使天下公得雇租鑄銅、錫爲錢，<span class="jiazhu">師古曰：雇租，謂雇傭之直，或租其本。</span>敢雜以鉛、鐵爲他巧者，其罪黥。然鑄錢之情，非殽雜爲巧，則不可得贏；<span class="jiazhu">師古曰：殽，謂亂雜也；不得贏，謂無餘利也；言不雜鉛、鐵則無利也。殽，音爻。</span>而殽之甚微，爲利甚厚。<span class="jiazhu">師古曰：微，謂精妙也；言殽雜鉛、鐵，其術精妙，不可覺知，而得利甚厚，故令人輕犯姦而不可止也。余謂微，細也；言姦民殽雜鉛、鐵，其所費甚微，而得利甚厚也。</span>夫事有召禍而法有起姦；今令細民人操造幣之勢，<span class="jiazhu">師古曰：操，持也；人人皆得鑄錢也。操，千高翻。</span>各隱屛而鑄作，<span class="jiazhu">屛，必郢翻，蔽也；言各自隱蔽而鑄錢也。</span>因欲禁其厚利微姦，雖黥罪日報，其勢不止。<span class="jiazhu">蘇林曰：報，論。余據<span class="shu-ming">張湯傳</span>有訊、鞫、論、報，<span class="shu-ming">嚴延年傳</span>有報囚，師古<span class="shu-ming">註</span>皆以爲論奏獲報。原父<span class="shu-ming">註</span>則謂報者爲斷決囚，若今有司書囚罪，長吏判準斷，是也。</span>乃者，民人抵罪多者一縣百數，及吏之所疑搒笞奔走者甚衆。<span class="jiazhu">搒，音彭。</span>夫縣法以誘民<span class="jiazhu">縣，讀曰懸。師古曰：懸，謂開立之。</span>使入陷阱，孰多於此！<span class="jiazhu">師古曰：阱，穿地以陷獸也。阱，才性翻。</span>又民用錢，郡縣不同：或用輕錢，百加若干；<span class="jiazhu">應劭曰：時錢重四銖；法錢百文，賞重一斤十六銖；輕則以錢足之若干枚令滿平也。師古曰：若干，且設數之言也。干，猶箇也，謂當如此箇數也。而胡廣云：若，順也；干，求也；當順所求而與之矣。</span>或用重錢，平稱不受。<span class="jiazhu">應劭曰：用重錢則平稱有餘，不能受也。臣瓚曰：秦錢重半兩，漢初鑄莢錢，文帝更鑄四銖錢。秦錢與莢錢皆當廢，而故與四銖並行。民以其見廢，故用輕錢則百加若干；用重錢則雖一當一猶復不受；是以郡縣不同也。師古曰：應說是也。稱，尺孕翻。</span>法錢不立：<span class="jiazhu">師古曰：依法之錢也。</span>吏急而壹之乎？則大爲煩苛而力不能勝；縱而弗呵乎？則市肆異用，錢文大亂；苟非其術，何鄕而可哉！今農事棄捐而采銅者日蕃，<span class="jiazhu">勝，音升。鄕，讀曰嚮。蕃，扶元翻。</span>釋其耒耨，冶鎔炊炭；姦錢日多，五穀不爲多。<span class="jiazhu">言民棄其農而冶銅炊炭，故五穀不爲多。爲，于僞翻。</span>善人怵而爲姦邪，愿民陷而之刑戮；刑戮將甚不詳，柰何而忽！<span class="jiazhu">怵，先律翻，又音黜，誘也；言動心於爲姦邪也。愿，謹也。師古曰：詳，平也。忽，忽忘也。</span>國知患此，吏議必曰『禁之』。禁之不得其術，其傷必大。令禁鑄錢，則錢必重；<span class="jiazhu">師古曰：令，謂法令也。</span>重則其利深，盜鑄如雲而起，棄市之罪又不足以禁矣。姦數不勝而法禁數潰，銅使之然也。<span class="jiazhu">數，所角翻。</span>銅布於天下，其爲禍博矣，故不如收之。」</span>賈山亦上書諫，以爲：<span class="yinhao">「錢者，亡用器也，<span class="jiazhu">亡，與無通。</span>而可以易富貴。富貴者，人主之操柄也；令民爲之，是與人主共操柄，不可長也。」</span>上不聽。<span class="jiazhu">操，千高翻。長，知兩翻。</span></p>
<p class="em2 strong" id="p28"><a class="gg-link" href="#p28" onclick="return changeColor(this);"></a>是時，太中大夫鄧通方寵幸，上欲其富，賜之蜀嚴道銅山，使鑄錢。<span class="jiazhu">班<span class="shu-ming">志</span>，嚴道屬蜀郡。<span class="shu-ming">括地志</span>：雅州榮經縣北三里有銅山，卽鄧通得賜銅山鑄錢者也。唐榮經，卽漢嚴道也。</span>吳王濞有豫章銅山，<span class="jiazhu">豫章，秦鄣郡地，高帝分置豫章郡。</span>招致天下亡命者以鑄錢；東煑海水爲鹽；以故無賦而國用饒足。<span class="jiazhu">史言吳以強富致叛。</span>於是吳、鄧錢布天下。</p>
<p class="em2 strong" id="p29"><a class="gg-link" href="#p29" onclick="return changeColor(this);"></a><span class="yinwen">3</span>初，帝分代爲二國；<span class="jiazhu">事見上卷二年。</span>立皇子武爲代王，參爲太原王。是歲，徙代王武爲淮陽王；以太原王參爲代王，盡得故地。<span class="jiazhu">故代國之地。</span></p>
<div class="yt" id="y0174"><p class="strong" id="p30"><a class="gg-link" href="#p30" onclick="return changeColor(this);"></a><span class="section" id="title-6"><span data-head-description="太宗孝文皇帝中" data-head-level="h4" data-head-title="前六年">六年</span></span><span class="biaozhusup" data-rel="">（丁卯、前一七四年）</span></p></div>
<p class="em2 strong" id="p31"><a class="gg-link" href="#p31" onclick="return changeColor(this);"></a><span class="yinwen">1</span>冬，十月，桃、李華。<span class="jiazhu">華，讀如花。</span></p>
<p class="em2 strong" id="p32"><a class="gg-link" href="#p32" onclick="return changeColor(this);"></a><span class="yinwen">2</span>淮南厲王長自作法令行於其國，逐漢所置吏，請自置相、二千石；<span class="jiazhu">王國自相至內史、中尉皆吏二千石，漢爲置之，餘得自置。今長驕橫，逐漢所置吏而請自置之。</span>帝曲意從之。又擅刑殺不辜及爵人至關內侯；<span class="jiazhu">關內侯，爵第十九。爵自上出，非侯王所擅。</span>數上書不遜順。<span class="jiazhu">數，所角翻。</span>帝重自切責之，<span class="jiazhu">師古曰：重，難也。</span>乃令薄昭與書風諭之，引管、蔡及代頃王、濟北王興居以爲儆戒。<span class="jiazhu">周公誅管叔、蔡叔。代頃王，高祖兄仲也。<span class="shu-ming">諡法</span>：甄心動懼曰頃；敏以敬愼曰頃。廢爲侯事見十一卷高祖七年。興居事見上三年。風，讀曰諷。頃，音傾。</span></p>
<p class="em2 strong" id="p33"><a class="gg-link" href="#p33" onclick="return changeColor(this);"></a>王不說，<span class="jiazhu">說，讀曰悅。</span>令大夫但、士伍開章等七十人<span class="jiazhu">開，姓也。<span class="shu-ming">姓譜</span>：衞公子開方之後。</span>與棘蒲侯柴武太子奇謀以輦車四十乘反谷口；<span class="jiazhu">師古曰：輦車，古人輓行以載兵器也。谷口在長安北，處多險阻。班<span class="shu-ming">志</span>，谷口縣屬左馮翊。<span class="shu-ming">括地志</span>：谷口故城，在雍州醴泉縣東北四十里。乘，繩證翻。</span>令人使閩越、匈奴。事覺，有司治之；<span class="jiazhu">使，疏吏翻；下以義推。</span>使使召淮南王。王至長安，丞相張蒼、典客馮敬行御史大夫事，與宗正、廷尉奏：<span class="yinhao">「長罪當棄市。」</span>制曰：<span class="yinhao">「其赦長死罪，廢，勿王；徙處蜀郡嚴道邛郵。」</span><span class="jiazhu">邛郵，置名。師古曰：郵，行書之舍。余據班<span class="shu-ming">志</span>，嚴道有邛來山，邛水所出，蓋於其地置郵驛也。杜佑曰：邛州臨邛縣南有邛來山，在雅州百丈縣。嚴道，今雅州。宋白曰：秦滅楚，徙嚴王之族以實此地，故曰嚴道。勿王，于況翻。處，昌呂翻。邛，渠容翻。郵，音尤。</span>盡誅所與謀者。載長以輜車，令縣以次傳之。<span class="jiazhu">傳，直戀翻；下同。</span></p>
<p class="em2 strong" id="p34"><a class="gg-link" href="#p34" onclick="return changeColor(this);"></a>袁盎諫曰：<span class="yinhao">「上素驕淮南王，弗爲置嚴傅、相，<span class="jiazhu">爲，于僞翻。相，息亮翻。</span>以故致<span class="jiaozhusup">〔章：甲十五行本「致」作「至」；乙十一行本同；孔本同。〕</span>此。淮南王爲人剛，今暴摧折之，臣恐卒逢霧露病死，<span class="jiazhu">卒，讀曰猝，又音子恤翻，終也。</span>陛下有殺弟之名，柰何？」</span>上曰：<span class="yinhao">「吾特苦之耳，今復之。」</span><span class="jiazhu">師古曰：暫困苦之，令其自悔，卽追還也。</span></p>
<p class="em2 strong" id="p35"><a class="gg-link" href="#p35" onclick="return changeColor(this);"></a>淮南王果憤恚不食死。縣傳至雍，<span class="jiazhu">班<span class="shu-ming">志</span>，雍縣屬抹風。雍，於用翻。</span>雍令發封，以死聞。<span class="jiazhu">輜車有封，前此所經縣傳莫敢發；至雍，令乃發之。</span>上哭甚悲，謂袁盎曰：<span class="yinhao">「吾不聽公言，卒亡淮南王！<span class="jiazhu">卒，子恤翻。</span>今爲柰何？」</span>盎曰：<span class="yinhao">「獨斬丞相、御史以謝天下乃可。」</span>上卽令丞相、御史逮考諸縣傳送淮南王不發封餽侍者，皆棄市；以列侯葬淮南王於雍，置守冢三十戶。</p>
<p class="em2 strong" id="p36"><a class="gg-link" href="#p36" onclick="return changeColor(this);"></a><span class="yinwen">3</span>匈奴單于遺漢書曰：<span class="yinhao">「前時，皇帝言和親事，稱書意，合歡。<span class="jiazhu">遺，于季翻；下同。師古曰：稱，副也；言與所遺書意相副，而共結歡親。稱，尺證翻；下同。</span>漢邊吏侵侮右賢王；右賢王不請，聽後義盧侯難支等計，<span class="jiazhu"><span class="shu-ming">索隱</span>曰：難支，匈奴將名也。</span>與漢吏相距。絕二主之約，離兄弟之親，故罰右賢王，使之西求月氏擊之。以天之福，吏卒良，馬力強，以夷滅月氏，盡斬殺、降下，定之；<span class="jiazhu">氏，音支。降，戶江翻。</span>樓蘭、烏孫、呼揭<span class="jiazhu">樓蘭國，在西域之東垂，後曰鄯善。自武帝開河西之後，地最近漢，當白龍堆之道。烏孫國，治赤谷城。師古曰：烏孫於西域諸戎，其形最異，今之胡人，青眼，赤須，狀類獼猴，是其種也。<span class="shu-ming">史記正義</span>：呼揭國，在瓜州西北。余據班<span class="shu-ming">史</span>，匈奴北服丁零、呼揭之國。宣帝時，匈奴乖亂，其西方呼揭王自立爲呼揭單于。<span class="shu-ming">西域傳</span>，呼揭不在三十六國之數，而烏孫國東與匈奴接，則呼揭蓋在烏孫之東、匈奴西北也。師古曰：揭，丘例翻；<span class="shu-ming">索隱</span>其列翻；<span class="shu-ming">正義</span>音犂。</span>及其旁二十六國，皆已爲匈奴，諸引弓之民<span class="jiazhu"><span class="shu-ming">釋名</span>曰：弓，穹也；張之穹穹然也。</span>幷爲一家，北州以定。願寢兵，休士卒，養馬，除前事，復故約，以安邊民。皇帝卽不欲匈奴近塞，則且詔吏民遠舍。」</span><span class="jiazhu">近，其靳翻。</span>帝報書曰：<span class="yinhao">「單于欲除前事，復故約，朕甚嘉之！此古聖王之志也。漢與匈奴約爲兄弟，所以遺單于甚厚；倍約、離兄弟之親者，常在匈奴。<span class="jiazhu">倍，蒲妹翻。</span>然右賢王事已在赦前，單于勿深誅！單于若稱書意，明告諸吏，使無負約，有信，敬如單于書。」</span></p>
<p class="em2 strong" id="p37"><a class="gg-link" href="#p37" onclick="return changeColor(this);"></a>後頃之，冒頓死，子稽粥立，<span class="jiazhu">稽，音雞。粥，音育。</span>號曰老上單于。老上單于初立，帝復遣宗室女翁主爲單于閼氏，<span class="jiazhu">復，扶又翻。閼氏，音煙支。</span>使宦者燕人中行說傅翁主。<span class="jiazhu">中行，姓；說，名。中行本出荀氏，晉荀林父將中行，因以爲氏。行，戶江翻。說，讀曰悅。</span>說不欲行，漢強使之。<span class="jiazhu">強，其兩翻。</span>說曰：<span class="yinhao">「必我也，爲漢患者！」</span><span class="jiazhu">言爲漢患者必我也。史倒其文，因當時語。</span>中行說旣至，因降單于，單于甚親幸之。</p>
<p class="em2 strong" id="p38"><a class="gg-link" href="#p38" onclick="return changeColor(this);"></a>初，匈奴好漢繒絮、食物。<span class="jiazhu">繒，帛也；絮，綿也。好，呼到翻；下同。</span>中行說曰：<span class="yinhao">「匈奴人衆不能當漢之一郡，然所以強者，以衣食異，無仰於漢也。今單于變俗，好漢物；漢物不過什二，則匈奴盡歸於漢矣。」</span><span class="jiazhu">師古曰：言漢費物十分之二，則匈奴之衆將盡歸於漢矣。</span>其得漢繒絮，以馳草棘中，衣袴皆裂敝，以示不如旃裘之完善也；得漢食物，皆去之，<span class="jiazhu">去，丘呂翻，棄也。</span>以示不如湩酪之便美也。<span class="jiazhu">湩，竹用翻，又都奉翻，乳汁也。酪，盧各翻，以乳爲之。</span>於是說敎單于左右疏記，以計課其人衆、畜牧。其遺漢書牘及印封，皆令長大，倨傲其辭，<span class="jiazhu">遺，于季翻。</span>自稱<span class="yinhao">「天地所生、日月所置、匈奴大單于。」</span></p>
<p class="em2 strong" id="p39"><a class="gg-link" href="#p39" onclick="return changeColor(this);"></a>漢使或訾笑匈奴俗無禮義者，<span class="jiazhu">訾，將此翻，毀也。</span>中行說輒窮漢使曰：<span class="yinhao">「匈奴約束徑，易行；<span class="jiazhu">易，以豉翻。</span>君臣簡，可久；一國之政，猶一體也。故匈奴雖亂，必立宗種。<span class="jiazhu">種，章勇翻。</span>今中國雖云有禮義，及親屬益疏則相殺奪，以至易姓，皆從此類也。嗟！土室之人，<span class="jiazhu">匈奴之人，逐水草，居廬帳，非如中國有室屋，故謂中國人爲土室之人。師古曰：嗟者，歎愍之言。</span>顧無多辭，喋喋佔佔！<span class="jiazhu">師古曰：顧，思念也。喋喋，利口也；佔佔，衣裳貌也；言漢人且當思念，無爲喋喋佔佔。佔，昌占翻。</span>顧漢所輸匈奴繒絮、米糵，令其量中、必善美而已矣，<span class="jiazhu">師古曰：顧，念也。中，猶滿也；量中者，滿其數也。中，竹仲翻。</span>何以言爲乎！且所給，備、善，則已；不備、苦惡，則候秋熟，以騎馳蹂而稼穡耳！」</span><span class="jiazhu">師古曰：苦，猶麤也。蹂，踐也。而，汝也。韋昭曰：苦，音靡盬之盬。蹂，人九翻。</span></p>
<p class="em2 strong" id="p40"><a class="gg-link" href="#p40" onclick="return changeColor(this);"></a><span class="yinwen">4</span>梁太傅賈誼<span class="jiazhu">誼自長沙徵爲梁懷王太傅。</span>上疏曰：<span class="yinhao">「臣竊惟今之事勢，可爲痛哭者一，可爲流涕者二，可爲長太息者六；若其他背理而傷道者，難徧以疏舉。<span class="jiazhu">背，蒲妹翻。</span>進言者皆曰：『天下已安已治矣』，臣獨以爲未也；曰安且治者，非愚則諛，皆非事實知治亂之體者也。<span class="jiazhu">治，直吏翻；下同。</span>夫抱火厝之積薪之下而寢其上，<span class="jiazhu">厝，千故翻；置也。</span>火未及然，因謂之安；方今之勢，何以異此！陛下何不壹令臣得孰數之於前，<span class="jiazhu">孰，古熟字通。</span>因陳治安之策，試詳擇焉！</span></p>
<p class="em2 strong" id="p41"><a class="gg-link" href="#p41" onclick="return changeColor(this);"></a><span class="yinhao">使爲治，勞志<span class="jiaozhusup">〔章：甲十五行本「志」作「智」；乙十一行本同；孔本同。〕</span>慮，苦身體，乏鐘、鼓之樂，勿爲可也；樂與今同，而加之諸侯軌道，<span class="jiazhu">師古曰：軌道，言遵法制也。樂，音洛。</span>兵革不動，匈奴賓服，百姓素朴，生爲明帝，沒爲明神，名譽之美垂於無窮，使顧成之廟稱爲太宗，上配太祖，與漢亡極，<span class="jiazhu">亡，古無字通。</span>立經陳紀，爲萬世法；雖有愚幼、不肖之嗣猶得蒙業而安。以陛下之明達，因使少知治體者得佐下風，致此非難也。</span></p>
<p class="em2 strong" id="p42"><a class="gg-link" href="#p42" onclick="return changeColor(this);"></a><span class="yinhao">夫樹國固必相疑之勢，<span class="jiazhu">鄭氏曰：今建立國泰大，其勢固必相疑也。臣瓚曰：樹國於險固，諸侯強大，則必與天子有相疑之勢也。師古曰：鄭說是。</span>下數被其殃，上數爽其憂，<span class="jiazhu">如淳曰：爽，忒也。數，所角翻。</span>甚非所以安上而全下也。今或親弟謀爲東帝，親兄之子西鄕而擊；<span class="jiazhu">親弟，謂淮南厲王長謀反。親兄之子，謂齊悼惠王子濟北王興居欲西擊滎陽。鄕，讀曰嚮。</span>今吳又見告矣。<span class="jiazhu">如淳曰：時吳王濞不循漢法，有告之者。</span>天子春秋鼎盛，<span class="jiazhu">應劭曰：鼎，方也。</span>行義未過，德澤有加焉，<span class="jiazhu">行，下孟翻。</span>猶尙如是；況莫大諸侯，權力且十此者虖！<span class="jiazhu">師古曰：莫大，謂無有大於其國者，言最大也。十此，謂十倍於此。余謂誼之大意，蓋謂淮南、濟北當文帝之時尙敢以一國爲變，使諸侯相合，襲是跡而動，則其權力十倍於此，爲患莫大焉。</span></span></p>
<p class="em2 strong" id="p43"><a class="gg-link" href="#p43" onclick="return changeColor(this);"></a><span class="yinhao">然而天下少安，何也？大國之王幼弱未壯，漢之所置傅、相方握其事。數年之後，諸侯之王大抵皆冠，<span class="jiazhu">師古曰：大抵，猶言大略也。冠，古玩翻。</span>血氣方剛；漢之傅、相稱病而賜罷，彼自丞、尉以上徧置私人；如此，有異淮南、濟北之爲邪！此時而欲爲治安，雖堯、舜不治。</span></p>
<p class="em2 strong" id="p44"><a class="gg-link" href="#p44" onclick="return changeColor(this);"></a><span class="yinhao">黃帝曰：『日中必𤑒！操刀必割。』<span class="jiazhu">孟康曰：𤑒，音衞。日中盛者，必暴𤑒也。臣瓚曰：太公曰：<span class="yinhao">「日中不𤑒，是謂失時；操刀不割，失利之期。」</span>言當及時也。師古曰：𤑒，謂暴曬之也。</span>今令此道順而全安甚易，<span class="jiazhu">易，以豉翻。</span>不肯蚤爲，已乃墮骨肉之屬而抗剄之，<span class="jiazhu">應劭曰：抗其頭而剄之也。師古曰：墮，毀也。抗，舉也。剄，割頸也。墮，許規翻。剄，工頂翻。</span>豈有異秦之季世虖！<span class="jiazhu">虖，古乎字。</span>其異姓負強而動者，漢已幸而勝之矣，又不易其所以然；同姓襲是跡而動，旣有徵矣，<span class="jiazhu">徵，證驗也。</span>其勢盡又復然。殃禍之變，未知所移，明帝處之尙不能以安，<span class="jiazhu">處，昌呂翻。</span>後世將如之何！</span></p>
<p class="em2 strong" id="p45"><a class="gg-link" href="#p45" onclick="return changeColor(this);"></a><span class="yinhao">臣竊跡前事，<span class="jiazhu">師古曰：尋前事之蹤跡。</span>大抵強者先反。長沙乃二萬五千戶耳，功少而最完，勢疏而最忠；<span class="jiazhu">漢初功臣封王者，獨長沙王吳芮傳國至文帝時。</span>非獨性異人也，亦形勢然也。曩令樊、酈、絳、灌據數十城而王，今雖以殘亡可也；令信、越之倫列爲徹侯而居，雖至今存可也。然則天下之大計可知已：欲諸王之皆忠附，則莫若令如長沙王；欲臣子勿菹醢，則莫若令如樊、酈等；<span class="jiazhu">菹，臻魚翻；虀也。醢，呼改翻，肉醬也。</span>欲天下之治安，莫若衆建諸侯而少其力。力少則易使以義，<span class="jiazhu">師古曰：使以義，使之遵禮義也。少，詩沼翻。</span>國小則亡邪心。令海內之勢，如身之使臂，臂之使指，莫不制從，諸侯之君不敢有異心，輻湊並進而歸命天子。割地定制，令齊、趙、楚各爲若干國，使悼惠王、幽王，元王之子孫畢以次各受祖之分地，<span class="jiazhu">分，扶間翻。</span>地盡而止；其分地衆而子孫少者，建以爲國，空而置之，須其子孫生者舉使君之；<span class="jiazhu">須，待也。</span>一寸之地，一人之衆，天子亡所利焉，<span class="jiazhu">亡，古無字通；下同。</span>誠以定治而已。如此，則臥赤子天下之上而安，植遺腹，朝委裘而天下不亂；<span class="jiazhu">服虔曰：言天下安，雖赤子、遺腹在位猶不危也。應劭曰：植遺腹，朝委裘，皆未有所知也。孟康曰：委裘，若容衣，天子未坐［朝］，事先帝裘衣也。植，音值。朝，直遙翻。</span>當時大治，後世誦聖。<span class="jiazhu">師古曰：稱其聖明。</span>陛下誰憚而久不爲此！</span></p>
<p class="em2 strong" id="p46"><a class="gg-link" href="#p46" onclick="return changeColor(this);"></a><span class="yinhao">天下之勢方病大瘇，<span class="jiazhu">如淳曰：腫足曰瘇。師古曰：瘇，止勇翻。</span>一脛之大幾如要，<span class="jiazhu">脛，戶定翻，腳脛。<span class="shu-ming">釋名</span>曰：脛，莖也，直而長，似物莖也。幾，居依翻；下同。</span>一指之大幾如股，平居不可屈伸，一二指慉，身慮無聊。<span class="jiazhu">師古曰：慉，謂動而痛也。聊，賴也。慉，丑六翻。</span>失今不治，必爲錮疾，<span class="jiazhu">師古曰：錮疾，堅久之疾。</span>後雖有扁鵲，不能爲已。<span class="jiazhu">師古曰：扁鵲，良醫也。爲，治也。已，語終辭。</span>病非徒瘇也，又苦𨂂盭。<span class="jiazhu">師古曰：𨂂，古蹠字，之石翻。足下曰蹠，今所呼腳掌是也。盭，古戾字；言足蹠反戾，不可行也。</span>元王之子，帝之從弟也；今之王者，從弟之子也。惠王之子，親兄子也；今之王者，兄子之子也。<span class="jiazhu">楚元王交，高帝之弟，其子於文帝爲從弟。齊悼惠王肥，高帝之庶長子，其子於文帝爲親兄子。從，才用翻。</span>親者或亡分地以安天下，疏者或制大權以偪天子，<span class="jiazhu">師古曰：廣立藩屛，則天下安，故曰以安天下。偪，古逼字。</span>臣故曰非徒病瘇也，又苦𨂂盭。可痛哭者，此病是也。</span></p>
<p class="em2 strong" id="p47"><a class="gg-link" href="#p47" onclick="return changeColor(this);"></a><span class="yinhao">天下之勢方倒縣。<span class="jiazhu">縣，古懸字通；下同。</span>凡天子者，天下之首。何也？上也。蠻夷者，天下之足。何也？下也。今匈奴嫚侮侵掠，至不敬也；而漢歲致金絮采繒以奉之。足反居上，首顧居下，<span class="jiazhu">師古曰：顧，亦反也。</span>倒縣如此，莫之能解，猶爲國有人乎？<span class="jiazhu">師古曰：顚倒如此而不能解救，豈謂國有明智之人乎？</span>可爲流涕者此也。</span></p>
<p class="em2 strong" id="p48"><a class="gg-link" href="#p48" onclick="return changeColor(this);"></a><span class="yinhao">今不獵猛敵而獵田彘，不搏反寇而搏畜菟，翫細娛而不圖大患，德可遠加而直數百里外，威令不勝，<span class="jiaozhusup">〔章：甲十五行本「勝」作「伸」；乙十一行本同；孔本同；張校同；退齋校同。〕</span>可為流涕者此也。</span></p>
<p class="em2 strong" id="p49"><a class="gg-link" href="#p49" onclick="return changeColor(this);"></a><span class="yinhao">今庶人屋壁得爲帝服，倡優下賤得爲后飾；且帝之身自衣皁綈，<span class="jiazhu">綈，徒奚翻，厚繒也。衣，於旣翻；下能衣同。</span>而富民牆屋被文繡；<span class="jiazhu">被，皮義翻。</span>天子之后以緣其領，庶人孽妾以緣其履；<span class="jiazhu">師古曰：緣，熒絹翻。孽，庶賤者。</span>此臣所謂舛也。夫百人作之不能衣一人，欲天下亡寒，胡可得也；一人耕之，十人聚而食之，欲天下亡飢，不可得也；飢寒切於民之肌膚，欲其亡爲姦邪，不可得也。可爲長太息者此也。</span></p>
<p class="em2 strong" id="p50"><a class="gg-link" href="#p50" onclick="return changeColor(this);"></a><span class="yinhao">商君遺禮義，棄仁恩，幷心於進取；行之二歲，秦俗日敗。故秦人家富子壯則出分，<span class="jiazhu">分，扶問翻。</span>家貧子壯則出贅；借父耰鉏，慮有德色；<span class="jiazhu">師古曰：耰，摩田器。言以耰及鉏借與其父，而容色自矜以爲恩德也。耰，音憂。</span>母取箕帚，立而誶語；<span class="jiazhu">服虔曰：誶，猶罵也。張晏曰：誶語，讓也。誶，音碎。</span>抱哺其子，與公倂倨；<span class="jiazhu">師古曰：哺，飤也，言婦抱其子而哺之，乃與其舅併倨，無禮之基也。哺，音步。併，步鼎翻。</span>婦姑不相說，<span class="jiazhu">說，讀曰悅。</span>則反脣而相稽；<span class="jiazhu">應劭曰：稽，計也，相與計校也。稽，工奚翻。</span>其慈子、耆利，不同禽獸者亡幾耳。<span class="jiazhu">師古曰：惟有慈愛其子而貪嗜財利，不異於禽獸也。無幾，言不多也。幾，居豈翻。仲馮曰：誼謂秦人不知孝義，但知愛子、貪利而已，此其去禽獸無幾也。耆，古嗜字通用。</span>今其遺風餘俗，猶尙未改，棄禮義，捐廉恥日甚，可謂月異而歲不同矣。逐利不耳，慮非顧行也；<span class="jiazhu">師古曰：言其所追赴，惟計利與不耳，念慮之中非顧所行之善惡。貢父曰：慮，大率也。不，讀曰否。</span>今其甚者殺父兄矣。而大臣特以簿書不報、期會之間以爲大故，至於俗流失，世壞敗，因恬而不知怪，<span class="jiazhu">師古曰：恬，安也，徒兼翻。</span>慮不動於耳目，以爲是適然耳。<span class="jiazhu">師古曰：適，當也；謂事理當然。</span>夫移風易俗，使天下回心而鄕道，<span class="jiazhu">鄕，讀曰嚮。</span>類非俗吏之所能爲也。俗吏之所務，在於刀筆、筐篋<span class="jiazhu">師古曰：刀，所以削書札，筐篋，所以盛書也。篋，音古頰翻。</span>而不知大體。陛下又不自憂，竊爲陛下惜之！<span class="jiazhu">爲，于僞翻。</span>豈如今定經制，令君君、臣臣，上下有差，父子六親各得其宜！<span class="jiazhu">賢曰：六親，謂父、子、兄、弟、夫、婦也。</span>此業壹定，世世常安，而後有所持循矣；<span class="jiazhu">師古曰：執持而順行之。</span>若夫經制不定，是猶渡江河亡維楫，<span class="jiazhu">師古曰：維所以繫船，楫所以刺船也。<span class="shu-ming">詩</span>曰：紼縭維之。楫，音集，又音接。</span>中流而遇風波，船必覆矣。可爲長太息者此也。</span></p>
<p class="em2 strong" id="p51"><a class="gg-link" href="#p51" onclick="return changeColor(this);"></a><span class="yinhao">夏、殷、周爲天子皆數十世，秦爲天子二世而亡。人性不甚相遠也，<span class="jiazhu">遠，于邁翻。</span>何三代之君有道之長而秦無道之暴也？其故可知也。古之王者，太子乃生，<span class="jiazhu">師古曰：乃，始也。</span>固舉以禮，有司齊肅端冕，見之南郊，<span class="jiazhu">齊，讀曰齋。見，戶電翻。</span>過闕則下，過廟則趨，故自爲赤子<span class="jiazhu">仲馮曰：嬰兒體色赤，故曰赤子。</span>而敎固已行矣。孩提有識，<span class="jiazhu">師古曰：孩，小兒也；提，謂提撕之。</span>三公、三少明孝仁禮義以道習之，<span class="jiazhu">太師、太傅、太保爲三公；少師、少傅、少保爲三少。少，詩照翻。</span>逐去邪人，不使見惡行，<span class="jiazhu">去，羌呂翻。行，下孟翻。</span>於是皆選天下之端士、孝弟博聞有道術者以衞翼之，使與太子居處出入。<span class="jiazhu">處，昌呂翻。</span>故太子乃生而見正事，聞正言，行正道，左右前後皆正人也。夫習與正人居之不能毋正，猶生長於齊不能不齊言也；習與不正人居之不能毋不正，猶生長於楚之地不能不楚言也。孔子曰：『少成若天性，習貫如自然。』<span class="jiazhu">師古曰：貫，亦習也，工宦翻；下積貫同。</span>習與智長，故切而不媿；<span class="jiazhu">師古曰：每被切磋，故無大過可愧恥之事。長，知兩翻。</span>化與心成，故中道若性。夫三代之所以長久者，以其輔翼太子有此具也。及秦而不然，使趙高傅胡亥而敎之獄，所習者非斬、劓人，則夷人之三族也。<span class="jiazhu">劓，魚器翻，割鼻也。</span>胡亥今日卽位而明日射人，<span class="jiazhu">射，而亦翻。</span>忠諫者謂之誹謗，深計者謂之妖言，其視殺人若艾草菅然。<span class="jiazhu">艾，與刈同。師古曰：菅，茅也，音姦。</span>豈惟胡亥之性惡哉？彼其所以道之者非其理故也。<span class="jiazhu">道，讀曰導。</span>鄙諺曰：『前車覆，後車誡。』秦世之所以亟絕者，其轍跡可見也；<span class="jiazhu">師古曰：亟，急也。車跡曰轍。</span>然而不避，是後車又將覆也。天下之命，縣於太子，<span class="jiazhu">縣，讀曰懸。</span>太子之善，在於早諭敎與選左右。<span class="jiazhu">師古曰：諭，曉告也。與，猶及也。</span>夫心未濫而先諭敎，則化易成也；<span class="jiazhu">易，以豉翻。</span>開於道術智誼之指，則敎之力也；若其服習積貫，則左右而已。夫胡、粵之人，生而同聲，嗜欲不異；及其長而成俗，累數譯而不能相通，<span class="jiazhu">譯，傳言也。夷狄與中國言語不同，故使通夷狄之言者譯之，<span class="shu-ming">周禮</span>象胥是也。長，知兩翻。</span>有雖死而不相爲者，<span class="jiazhu">蘇林曰：言其人不能易事相爲處。</span>則敎習然也。臣故曰選左右、早諭敎最急。夫敎得而左右正，則太子正矣，太子正而天下定矣。<span class="shu-ming">書</span>曰：『一人有慶，兆民賴之。』<span class="jiazhu">師古曰：<span class="shu-ming">周書·呂刑</span>之辭也。一人，天子也；言天子有善，則兆庶獲其利。</span>此時務也。</span></p>
<p class="em2 strong" id="p52"><a class="gg-link" href="#p52" onclick="return changeColor(this);"></a><span class="yinhao">凡人之智，能見已然，不能見將然。夫禮者禁於將然之前<span class="jiazhu">師古曰：將然，謂欲有其事。</span>而法者禁於已然之後，是故法之所爲用易見而禮之所爲生難知也。<span class="jiazhu">易，以豉翻。</span>若夫慶賞以勸善，刑罰以懲惡，先王執此之政，堅如金石；行此之令，信如四時；據此之公，無私如天地；豈顧不用哉？然而曰禮云、禮云者，貴絕惡於未萌而起敎於微眇，<span class="jiazhu">師古曰：眇，細小也。</span>使民日遷善、遠罪而不自知也。<span class="jiazhu">遠，于願翻。</span>孔子曰：『聽訟，吾猶人也；必也使毋訟乎。』<span class="jiazhu">師古曰：<span class="shu-ming">論語</span>載孔子之言也。言使吾聽訟與衆人齊等，然能先以德義化之使無訟。</span>爲人主計者，莫如先審取舍，<span class="jiazhu">師古曰：取，所擇用也；舍，所棄置也。舍，讀曰捨；下同。</span>取舍之極定於內而安危之萌應於外矣。<span class="jiazhu">師古曰：極，中也；萌，始生也。</span>秦王之欲尊宗廟而安子孫，與湯、武同；然而湯、武廣大其德行，六七百歲而弗失，秦王治天下十餘歲則大敗。<span class="jiazhu">治，直之翻。</span>此亡他故矣，<span class="jiazhu">亡，古無字通；下同。</span>湯、武之定取舍審而秦王之定取舍不審矣。夫天下，大器也；今人之置器，置諸安處則安，置諸危處則危。天下之情，與器無以異，在天子之所置之。湯、武置天下於仁、義、禮、樂，累子孫數十世，此天下所共聞也；秦王置天下於法令、刑罰，禍幾及身，<span class="jiazhu">幾，居依翻。</span>子孫誅絕，此天下之所共見也；是非其明效大驗邪！人之言曰：『聽言之道，必以其事觀之，則言者莫敢妄言。』今或言禮誼之不如法令，敎化之不如刑罰，人主胡不引殷、周、秦事以觀之也！<span class="jiazhu">胡，何也。</span>人主之尊譬如堂，羣臣如陛，衆庶如地。故陛九級上，廉遠地，則堂高；<span class="jiazhu">遠，于願翻；下同。</span>陛無級，廉近地，則堂卑。高者難攀，卑者易陵，<span class="jiazhu">師古曰：級，等也。廉，側隅也。陵，乘也。</span>理勢然也。故古者聖王制爲等列，內有公、卿、大夫、士，外有公、侯、伯、子、男，然後有官師、小吏，<span class="jiazhu">師古曰：官師，一官之長。</span>延及庶人，等級分明而天子加焉，故其尊不可及也。</span></p>
<p class="em2 strong" id="p53"><a class="gg-link" href="#p53" onclick="return changeColor(this);"></a><span class="yinhao">里諺曰：『欲投鼠而忌器。』此善諭也。鼠近於器，尙憚不投，恐傷其器，況於貴臣之近主乎！<span class="jiazhu">近，其靳翻。</span>廉恥節禮以治君子，故有賜死而無戮辱。是以黥、劓之罪不及大夫，<span class="jiazhu">杜佑曰：刑不上大夫者，古之大夫有坐不廉汙穢者，則曰簠簋不飾；淫亂男女無別者，則曰帷薄不脩；罔上不忠者，則曰臣節未著；罷軟不勝任者，則曰下官不職；干國之紀，則曰行事不請。此五者，大夫定罪之名矣，不忍斥然正以呼之。其在五刑之域者云云，如後誼所云。</span>以其離主上不遠也；<span class="jiazhu">離，力智翻。</span>禮：不敢齒君之路馬，蹴其芻者有罰，<span class="jiazhu">齒，謂審其齒歲也。蹴，蹋也。芻，馬所食草。<span class="shu-ming">記·曲禮</span>：以足蹴路馬芻有誅，齒路馬有誅。蹴，千六翻。</span>所以爲主上豫遠不敬也。今自王、侯、三公之貴，皆天子之所改容而禮之也，古天子之所謂伯父、伯舅也；<span class="jiazhu">師古曰：天子呼諸侯長者，同姓則曰伯父，異姓則曰伯舅。伯，長也。</span>而令與衆庶同黥、劓、髡、刖、笞、傌、棄市之法，<span class="jiazhu">髡，苦昆翻。刖，音月，斷足也。笞，丑之翻。傌，音罵。毛晃曰：戮辱也。</span>然則堂不無陛虖！被戮辱者不泰迫虖！<span class="jiazhu">師古曰：迫天子也。</span>廉恥不行，大臣無乃握重權、大官而有徒隸無恥之心虖！夫望夷之事，二世見當以重法者，<span class="jiazhu">如淳曰：決罪曰當。閻樂殺二世於望夷宮，本由秦制無忌上之風也。仲馮曰：趙高殺二世，蓋又以法定其罪。</span>投鼠而不忌器之習也。臣聞之：履雖鮮不加於枕，冠雖敝不以苴履。<span class="jiazhu">師古曰：苴者，履中之藉。苴，子余翻。</span>夫嘗已在貴寵之位，天子改容而禮貌之矣，<span class="jiazhu">師古曰：禮貌，謂加禮容而敬之也。</span>吏民嘗俯伏敬畏之矣；今而有過，帝令廢之可也，退之可也，賜之死可也，滅之可也；若夫束縛之、係緤之，<span class="jiazhu">師古曰：緤，謂以長繩係之也。緤，先列翻。</span>輸之司寇，編之徒官，<span class="jiazhu">師古曰：司寇，主刑罰之官。編，次列也。徒官，謂刑徒輸作於官者。</span>司寇小吏詈罵而搒笞之，<span class="jiazhu">搒，音彭。</span>殆非所以令衆庶見也。夫卑賤者習知尊貴者之一旦吾亦乃可以加此也，<span class="jiazhu">蘇林曰：知有一旦之刑。</span>非所以尊尊、貴貴之化也。古者大臣有坐不廉而廢者，不謂不廉，曰『簠簋不飾』；<span class="jiazhu">師古曰：簠簋，所以盛飯也；方曰簠，圓曰簋。<span class="shu-ming">埤雅</span>曰：龜有靈德，伏匿而噎，善潛而不志於養，故古者簠簋皆爲龜形於其上，而大臣以貪墨坐廢者曰簠簋不飾。賈公彥曰：簠，內圓外方；簋，內方外圓；皆受斗二升。簠，音甫，又音扶。簋，音軌。</span>坐汙穢淫亂、男女無別者，不曰汙穢，曰『帷薄不脩』；坐罷軟不勝任者，不謂罷軟，曰『下官不職』。<span class="jiazhu">師古曰：罷，廢於事也。軟，弱也。罷，讀曰疲。軟，人兗翻。勝，音升。</span>故貴大臣定有其罪矣，猶未斥然正以呼之也，尙遷就而爲之諱也。故其在大譴、大何之域者，<span class="jiazhu">師古曰：譴，責也。何，問也。域，界局也。</span>聞譴、何則白冠氂纓，<span class="jiazhu">鄭氏曰：以毛作纓。白冠，喪服也。</span>盤水加劍，造請室而請罪耳，<span class="jiazhu">應劭曰：請室，請罪之室。蘇林曰：音潔清之清。胡公<span class="shu-ming">漢官</span>：車駕出，有清室令在前先驅，此官有別獄也。如淳曰：水性平，若己有正罪，君以平法治之也。加劍，當以自刎也。或曰：殺牲以盤水取頸血，故示若此也。造，七到翻。</span>上不執縛係引而行也。其有中罪者，聞命而自弛，上不使人頸盭而加也。<span class="jiazhu">師古曰：中罪，非大非小也。弛，廢也；自廢而死。蘇林曰：不戾其頸而親加刀鋸。弛，式爾翻。盭，古戾字，音盧計翻。</span>其有大罪者，聞命則北面再拜，跪而自裁，<span class="jiazhu">師古曰：裁，謂自刑殺也。</span>上不使人捽抑而刑之也，<span class="jiazhu">師古曰：捽，持頭髮也。抑，按也。捽，才兀翻。</span>曰：『子大夫自有過耳，吾遇子有禮矣。』<span class="jiazhu">服虔曰：子者，男子美號。</span>遇之有禮，故羣臣自憙；<span class="jiazhu">師古曰：憙，讀曰喜，許吏翻。喜，好也；好爲志氣也。</span>嬰以廉恥，故人矜節行。<span class="jiazhu">師古曰：嬰，加也。矜，尙也。行，下孟翻；下同。</span>上設廉恥、禮義以遇其臣，而臣不以節行報其上者，則非人類也。故化成俗定，則爲人臣者皆顧行而忘利，守節而伏義，故可以託不御之權，可以寄六尺之孤，<span class="jiazhu">言臣下矜尙節行，故可託以權柄，不須復加制御。應劭曰：六尺之孤，未能自立者也。</span>此厲廉恥、行禮義之所致也，主上何喪焉！<span class="jiazhu">師古曰：喪，失也；言如此則於主上無所失。喪，息浪翻。</span>此之不爲而顧彼之久行，<span class="jiazhu">此，謂以禮義廉恥遇其臣；彼，謂戮辱貴臣。言不爲此而反久行彼也。</span>故曰可爲長太息者此也。」</span></p>
<p class="em2 strong" id="p54"><a class="gg-link" href="#p54" onclick="return changeColor(this);"></a>誼以絳侯前逮繫獄，卒無事，<span class="jiazhu">卒，子恤翻。</span>故以此譏上。上深納其言，養臣下有節，是後大臣有罪，皆自殺，不受刑。<span class="jiazhu">漢人相傳以大臣不對理陳冤爲故事，多有聞命而引決者；然詣獄受刑者亦多有之，史特大槪言之耳。</span></p>
<div class="yt" id="y0173"><p class="strong" id="p55"><a class="gg-link" href="#p55" onclick="return changeColor(this);"></a><span class="section" id="title-7"><span data-head-description="太宗孝文皇帝中" data-head-level="h4" data-head-title="前七年">七年</span></span><span class="biaozhusup" data-rel="">（戊辰、前一七三年）</span></p></div>
<p class="em2 strong" id="p56"><a class="gg-link" href="#p56" onclick="return changeColor(this);"></a><span class="yinwen">1</span>冬，十月，令列侯太夫人、<span class="jiazhu">如淳曰：列侯之妻稱夫人；列侯死，子復爲列侯，乃得稱太夫人；子不爲列侯，不得稱也。</span>夫人、諸侯王子及吏二千石無得擅徵捕。</p>
<p class="em2 strong" id="p57"><a class="gg-link" href="#p57" onclick="return changeColor(this);"></a><span class="yinwen">2</span>夏，四月，赦天下。</p>
<p class="em2 strong" id="p58"><a class="gg-link" href="#p58" onclick="return changeColor(this);"></a><span class="yinwen">3</span>六月，癸酉，未央宮東闕罘罳災。<span class="jiazhu">如淳曰：東闕與其兩旁罘罳皆災也。晉灼曰：東闕之罘罳獨災也。師古曰：罘罳，謂連闕曲閣也，以覆重刻垣墉處，其形罘罳然。一曰：屛也。崔豹<span class="shu-ming">古今註</span>曰：罘罳，屛也。又云：罘者，復也；罳者，思也；臣朝君至屛外，復思所奏之事於其下。孔穎達曰：屛謂之樹，今浮思也；<span class="shu-ming">釋宮</span>文。漢時謂屛爲浮思，解者以爲天子外屛；人臣至屛，俯伏思念其事。按<span class="shu-ming">匠人</span>：城隅謂角浮思也。漢時東闕浮思災，以此諸文參之，則浮思小樓也，故城隅、闕上皆有之。然則屛上亦爲屋以覆屛牆，故稱屛曰浮思。蘇鶚<span class="shu-ming">演義</span>曰：罘者，浮也；罳者，思也；謂織絲之文輕疏虛浮之貌，蓋宮殿門闕有此物也。余謂蘇鶚之說，有見於唐禁中之罘罳；唐太和甘露之變，宦者奉乘輿、決罘罳北出者也。此罘罳當以舊註爲正。</span></p>
<p class="em2 strong" id="p59"><a class="gg-link" href="#p59" onclick="return changeColor(this);"></a><span class="yinwen">4</span>民有歌淮南王者曰：<span class="yinhao">「一尺布，尙可縫；一斗粟，尙可舂；兄弟二人不相容！」</span>帝聞而病之。<span class="jiazhu">臣瓚曰：一尺布可縫而共衣，一斗粟可舂而共食，況以天下之廣，而兄弟不相容乎！</span></p>
<div class="yt" id="y0172"><p class="strong" id="p60"><a class="gg-link" href="#p60" onclick="return changeColor(this);"></a><span class="section" id="title-8"><span data-head-description="太宗孝文皇帝中" data-head-level="h4" data-head-title="前八年">八年</span></span><span class="biaozhusup" data-rel="">（己巳、前一七二年）</span></p></div>
<p class="em2 strong" id="p61"><a class="gg-link" href="#p61" onclick="return changeColor(this);"></a><span class="yinwen">1</span>夏，封淮南厲王子安等四人爲列侯。<span class="jiazhu">淮南厲王長子安封阜陵侯，勃封安陽侯，賜封陽周侯，良封東城侯。</span>賈誼知上必將復王之也，上疏諫曰：<span class="yinhao">「淮南王之悖逆無道，<span class="jiazhu">悖，蒲內翻。</span>天下孰不知其罪！陛下幸而赦遷之，自疾而死，天下孰以王死之不當！<span class="jiazhu">當，丁浪翻。</span>今奉尊罪人之子，適足以負謗於天下耳。<span class="jiazhu">師古曰：言若尊王其子，則是淮南王無罪，漢枉殺之也。</span>此人少壯，<span class="jiazhu">師古曰：少壯，猶言稍長大。少，詩沼翻。</span>豈能忘其父哉！白公勝所爲父報仇者，大父與叔父也。<span class="jiazhu">爲，于僞翻。</span>白公爲亂，非欲取國代主；發忿快志，剡手以衝仇人之匈，固爲俱靡而已。<span class="jiazhu">白公勝，楚平王之孫，太子建之子。建得罪於平王，出奔而死於鄭，勝又奔吳；子胥以吳師入郢，勝蓋預焉，是讎其大父也。及其還楚，殺子西、子期，是讎其叔父也。剡，式冉翻；利也。靡，武彼翻；師古曰：言與讎人俱斃。康曰：武皮切，碎也。</span>淮南雖小，黥布嘗用之矣，<span class="jiazhu">事見十二卷高祖十一年。</span>漢存，特幸耳。<span class="jiazhu">師古曰：言漢之勝布得存，此直天幸耳。</span>夫擅仇人足以危漢之資，於策不便。<span class="jiazhu">師古曰：言假四子以資權，則當危漢。</span>予之衆積之財，<span class="jiazhu">予，讀曰與。</span>此非有子胥、白公報於廣都之中，卽疑有剸諸、荊軻起於兩柱之間，<span class="jiazhu">剸諸，吳人，爲闔閭刺殺王僚。荊軻事見七卷始皇二十年。兩柱之間，南面鄕明，人君聽政正坐之處。剸，音專。</span>所謂假賊兵，爲虎翼者也。<span class="jiazhu">應劭曰：<span class="shu-ming">周書</span>云：無爲虎傅翼，將飛入邑，擇人而食之。</span>願陛下少留計！」</span><span class="jiazhu">少，詩沼翻。</span>上弗聽。</p>
<p class="em2 strong" id="p62"><a class="gg-link" href="#p62" onclick="return changeColor(this);"></a><span class="yinwen">2</span>有長星出于東方。<span class="jiazhu">文穎曰：孛、彗、長三星，其占略同，然其形象少異：孛星光芒短，其光四出，蓬蓬孛孛也；彗星，光芒參參如掃彗；長星，有一直，指或竟天，或三丈、二丈無常也。大法，彗、孛星多爲除舊布新，長星多爲兵革事。</span></p>
<div class="yt" id="y0171"><p class="strong" id="p63"><a class="gg-link" href="#p63" onclick="return changeColor(this);"></a><span class="section" id="title-9"><span data-head-description="太宗孝文皇帝中" data-head-level="h4" data-head-title="前九年">九年</span></span><span class="biaozhusup" data-rel="">（庚午、前一七一年）</span></p></div>
<p class="em2 strong" id="p64"><a class="gg-link" href="#p64" onclick="return changeColor(this);"></a><span class="yinwen">1</span>春，大旱。</p>
<div class="yt" id="y0170"><p class="strong" id="p65"><a class="gg-link" href="#p65" onclick="return changeColor(this);"></a><span class="section" id="title-10"><span data-head-description="太宗孝文皇帝中" data-head-level="h4" data-head-title="前十年">十年</span></span><span class="biaozhusup" data-rel="">（辛未、前一七○年）</span></p></div>
<p class="em2 strong" id="p66"><a class="gg-link" href="#p66" onclick="return changeColor(this);"></a><span class="yinwen">1</span>冬，上行幸甘泉。</p>
<p class="em2 strong" id="p67"><a class="gg-link" href="#p67" onclick="return changeColor(this);"></a><span class="yinwen">2</span>將軍薄昭殺漢使者。帝不忍加誅，使公卿從之飲酒，欲令自引分，<span class="jiazhu">引分，猶言引決也。</span>昭不肯；使羣臣喪服往哭之，乃自殺。</p>
<p class="margin2" id="p68"><a class="gg-link" href="#p68" onclick="return changeColor(this);"></a>臣光曰：李德裕以爲：<span class="yinhao">「漢文帝誅薄昭，斷則明矣，<span class="jiazhu">斷，丁亂翻；下同。</span>於義則未安也。秦康送晉文，興如存之感；<span class="jiazhu"><span class="shu-ming">詩·小序</span>曰：秦康公之母，晉獻公之女。文公遭驪姬之難，未反而秦姬卒。穆公納文公，康公時爲太子，贈送文公于渭之陽；念母之不見也，我見舅氏，如母存焉。</span>況太后尙存，唯一弟薄昭，斷之不疑，非所以慰母氏之心也。」</span>臣愚以爲法者天下之公器，惟善持法者，親疏如一，無所不行，則人莫敢有所恃而犯之也。夫薄昭雖素稱長者，文帝不爲置賢師傅而用之典兵；驕而犯上，至於殺漢使者，非有恃而然乎！若又從而赦之，則與成、哀之世何異哉！魏文帝嘗稱漢文帝之美，而不取其殺薄昭，曰：<span class="yinhao">「舅后之家，但當養育以恩而不當假借以權，旣觸罪法，又不得不害。」</span>譏文帝之始不防閑昭也，斯言得之矣。然則欲慰母心者，將愼之於始乎！</p>
</div></body></html>